BG
C 207/22
Официален вестник на Европейския съюз
23.5.2022 г.
ОБЩ СЪД Решение на Общия съд от 30 март 2022 г. — Martinair Holland/Комисия (Дело T-323/17) (1) (Конкуренция — Картели — Пазар на въздушния превоз на товари — Решение, с което се установява нарушение на член 101 ДФЕС, член 53 от Споразумението за ЕИП и член 8 от Споразумението между Общността и Швейцария по въпроси на въздушния транспорт — Съгласуване на елементи от цената на услугите по въздушен превоз на товари (допълнителна такса за гориво, допълнителна такса за сигурност, плащане на комисиона върху допълнителните такси) — Обмен на информация — Териториална компетентност на Комисията — Единно продължено нарушение — Равно третиране — Задължение за мотивиране) (2022/C 207/30) Език на производството: английски Страни Жалбоподател: Martinair Holland NV (Харлемермер, Нидерландия) (представител: M. Smeets, адвокат)
Ответник: Европейска комисия (представители: A. Dawes и C. Vollrath, подпомагани от B. Doherty, barrister)
Предмет Искане на основание член 263 ДФЕС за отмяна на Решение C(2017) 1742 final на Комисията от 17 март 2017 година относно производство по член 101 ДФЕС, член 53 от Споразумението за ЕИП и член 8 от Споразумението между Европейската общност и Конфедерация Швейцария по въпроси на въздушния транспорт (дело AT.39258 — Товарен въздушен транспорт) в частта, която се отнася до жалбоподателя.
Диспозитив 1) Отхвърля жалбата.
2) Европейската комисия понася една трета от съдебните си разноски.
3) Martinair Holland NV понася направените от него съдебни разноски и две трети от съдебните разноски на Комисията.
(1)
ОВ C 239, 24.7.2017 г.